《睡起戏书呈葛鲁卿席大光周举同舍诸兄》
宋代·张守

午梦初残日未西，人情节物睡偏宜。花开花落纷无定，春到春归漫不知。

香缕细萦环堵室，槐阴清翳一枰棋。此间粗有超然处，雕琢天真却坐诗。

作者简介：（1084—1145）常州晋陵人，字子固，一字全真，号东山居士。徽宗崇宁二年进士。擢监察御史。高宗建炎初上防淮渡江利害六事，主张恢复中原，反对画江自守。历御史中丞、翰林学士、同签书枢密院事。四年，除参知政事。未几罢知绍兴府，改福州。六年，复参知政事，兼权枢密院事。后历知婺州、洪州、建康府。卒谥文靖。有《毗陵集》。